**SEMAKAN**

**DAFTAR PEMILIH TAMBAHAN BULAN MAC TAHUN 2024**

**(DPT BLN3/2024)**

**DAFTAR PEMILIH TAMBAHAN BULAN MAC 2024 (DPT BLN3/2024)**

1. DPT BLN3/2024 telah diperaku dan diwartakan pada 30 April 2024 dan akan **dibuka untuk semakan selama 30 hari mulai   
   30 April 2024 hingga 29 Mei 2024**.
2. DPT BLN3/2024 ini mengandungi seperti berikut:
3. **38,729** orang warganegara yang berumur 18 tahun dan ke atas pada 1 hingga 31 Mac 2024 yang didaftarkan secara automatik sebagai pemilih baharu;
4. **6,282** orang pemilih berdaftar yang bertukar bahagian pilihan raya; dan
5. **1,737** orang pemilih bertukar status/kategori pengundi.
6. DPT BLN3/2024 boleh disemak melalui kaedah-kaedah berikut:
   1. Portal SPR di pautan **https://**[**www.spr.gov.my**](http://www.spr.gov.my/)atau **https://**[**mysprsemak.spr.gov.my**](http://www.spr.gov.my/);
   2. Portal rasmi Pejabat-Pejabat Pilihan Raya Negeri di pautan [**http://ppn.spr.gov.my**](http://ppn.spr.gov.my);
   3. Aplikasi dalam talian di pautan **https://myspr.spr.gov.my**;
   4. Aplikasi mudah alih **MySPR Semak**; atau
   5. Hotline Semakan Pendaftaran Pemilih di talian **03-8892 7218**.

**TUNTUTAN**

1. Dalam tempoh semakan ini, warganegara yang berumur 18 tahun dan ke atas pada 1 hingga 31 Mac 2024 atau pemilih berdaftar yang telah memohon pertukaran bahagian pilihan raya atau pertukaran status/kategori pengundi dalam tempoh 1 hingga 31 Mac 2024 yang mendapati namanya **tiada** dalam DPT BLN3/2024 boleh mengemukakan **TUNTUTAN** dengan mengisi **Borang C**.
2. Selain itu, mana-mana pemilih yang namanya ada dalam DPT BLN3/2024 mendapati terdapat kesilapan maklumat atau **kesilapan kawasan pendaftaran** juga boleh mengemukakan **TUNTUTAN** dengan mengisi **Borang C**.
3. **TUNTUTAN** boleh dikemukakan secara dalam talian di pautan **https://myspr.spr.gov.my** atau hadir ke Pejabat Pilihan Raya Negeri yang berkenaan pada waktu pejabat pada mana-mana hari bekerja. **Tiada** bayaran fi dikenakan bagi tuntutan.

**BANTAHAN**

1. Dalam tempoh semakan ini juga, mana-mana pemilih berdaftar di suatu bahagian pilihan raya yang membuat semakan dan berhasrat membuat **BANTAHAN** ke atas kemasukan nama pemilih yang membuat pertukaran ke bahagian pilihan rayanya, hendaklah mengisi **Borang D**.
2. **BANTAHAN** boleh dikemukakan **secara dalam talian** di pautan **https://myspr.spr.gov.my** atau **memuat turun** Borang D dari portal Pejabat-Pejabat Pilihan Raya Negeri di pautan [**http://ppn.spr.gov.my**](http://ppn.spr.gov.my/).
3. Seorang pembantah dibenarkan membantah **tidak boleh melebihi 20 nama** **dengan bayaran fi sebanyak RM10 bagi setiap orang yang dibantah (OKB)**.
4. Pembantah hendaklah **hadir ke Pejabat Pilihan Raya Negeri yang berkenaan pada waktu pejabat pada mana-mana hari bekerja** untuk mengemukakan Borang D (sekiranya menggunakan borang yang dimuat turun) serta bayaran fi bagi bantahan tersebut termasuklah bagi permohonan yang dibuat secara dalam talian.